2012.gada 21.februārī Noteikumi Nr.118

Rīgā (prot. Nr.10 11.§)

**Licenču un sertifikātu reģistra noteikumi**

Izdoti saskaņā ar

Apsardzes darbības likuma 4.1panta otro daļu,

Civilām vajadzībām paredzētu sprāgstvielu

aprites likuma 10.panta sesto daļu un

26.panta otro daļu, Detektīvdarbības likuma

15.panta otro daļu, Ieroču un speciālo līdzekļu

aprites likuma 41.panta sesto daļu un

Pirotehnisko izstrādājumu aprites likuma

6.panta sesto daļu un 19.panta astoto daļu

1. Noteikumi nosaka Licenču un sertifikātu reģistrā (turpmāk – reģistrs) reģistrējamo ziņu apjomu, šo ziņu iekļaušanas, izmantošanas un dzēšanas kārtību, kā arī institūcijas, kurām piešķirama piekļuve reģistrā iekļautajām ziņām.

2. Reģistrs ir Iekšlietu ministrijas Informācijas centra pārziņā esošās valsts informācijas sistēmas "Integrētā iekšlietu informācijas sistēma" apakšsistēma.

3. Reģistrā iekļauj ziņas par:

3.1. apsardzes darbības veikšanai izsniegtajām speciālajām atļaujām (licencēm), iekšējās drošības dienesta reģistrācijas apliecībām un apsardzes sertifikātiem, kā arī apsardzes komersantiem, iekšējās drošības dienestiem un to dalībniekiem, darbiniekiem un pārvaldes (pārstāvības) amatpersonām, kurām Apsardzes darbības likumā ir paredzēti ierobežojumi;

3.2. speciālajām atļaujām (licencēm) ieroču, munīcijas un speciālo līdzekļu komerciālajai apritei, komercsabiedrībām un individuālajiem komersantiem, kas tās saņēmuši, personām, kas ir tiesīgas pārstāvēt komercsabiedrību, tās dalībniekiem, kā arī darbiniekiem, kuriem Ieroču un speciālo līdzekļu aprites likumā ir paredzēti ierobežojumi;

3.3. izsniegtajām speciālajām atļaujām (licencēm) komercdarbībai ar sprāgstvielām un spridzināšanas ietaisēm, licencēto komersantu vadītājiem un personām, kuras ieņem amatus komersantu pārvaldes institūcijās, kā arī komersanta darbiniekiem, uz kuriem attiecas Civilām vajadzībām paredzētu sprāgstvielu aprites likumā noteiktie ierobežojumi, spridzinātāja sertifikātiem un spridzināšanas darbu vadītāja sertifikātiem;

3.4. izsniegtajām speciālajām atļaujām (licencēm) komercdarbībai ar uguņošanas ierīcēm un skatuves pirotehniskajiem izstrādājumiem, individuālajiem komersantiem un personām, kuras ieņem amatus komersanta pārvaldes institūcijās, kā arī komersanta darbiniekiem, uz kuriem attiecas Pirotehnisko izstrādājumu aprites likumā noteiktie ierobežojumi, un pirotehniķu sertifikātiem;

3.5. izsniegtajām speciālajām atļaujām (licencēm) detektīvdarbības veikšanai un sertifikātiem detektīvdarbības veikšanai.

4. Ziņas reģistrā izmanto un apstrādā tiešsaistes datu pārraides režīmā.

5. Valsts policija piecu darbdienu laikā pēc šo noteikumu 3.punktā minētās speciālās atļaujas (licences), apliecības vai sertifikāta izsniegšanas iekļauj reģistrā ziņas par izsniegto speciālo atļauju (licenci), apliecību vai sertifikātu.

6. Reģistrā par izsniegto speciālo atļauju (licenci) apsardzes darbības veikšanai, tās dublikātu vai atkārtotu speciālo atļauju (licenci) apsardzes darbības veikšanai iekļauj šādas ziņas:

6.1. izsniegšanas datums;

6.2. numurs;

6.3. apsardzes komersanta nosaukums (firma);

6.4. apsardzes komersanta juridiskā adrese;

6.5. apsardzes komersanta reģistrācijas valsts;

6.6. anulēšanas datums;

6.7. personālsabiedrības vai kapitālsabiedrības pārvaldes institūcijas amatpersona:

6.7.1. vārds, uzvārds;

6.7.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

6.7.3. amats;

6.7.4. valstiskā piederība un tās veids;

6.8. individuālais komersants:

6.8.1. vārds, uzvārds;

6.8.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

6.8.3. valstiskā piederība un tās veids;

6.9. apsardzes komersanta noteiktā persona, kas tieši organizēs un vadīs apsardzes darbinieku darbu:

6.9.1. vārds, uzvārds;

6.9.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

6.9.3. valstiskā piederība un tās veids;

6.9.4. apsardzes sertifikāta numurs un izsniegšanas datums.

7. Reģistrā par izsniegto iekšējās drošības dienesta reģistrācijas apliecību iekļauj šādas ziņas:

7.1. izsniegšanas datums;

7.2. numurs;

7.3. iestādes, komersanta vai organizācijas nosaukums;

7.4. iestādes, komersanta vai organizācijas juridiskā adrese;

7.5. iestādes, komersanta vai organizācijas reģistrācijas valsts;

7.6. anulēšanas datums;

7.7. iestādes, komersanta vai organizācijas iekšējās drošības dienesta vadītājs:

7.7.1. vārds, uzvārds;

7.7.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

7.7.3. valstiskā piederība un tās veids;

7.7.4. apsardzes sertifikāta numurs un izsniegšanas datums;

7.7.5. datums, līdz kuram derīgs apsardzes sertifikāts, tā dublikāts vai atkārtoti izsniegtais apsardzes sertifikāts;

7.7.6. apsardzes sertifikāta anulēšanas datums.

8. Reģistrā par izsniegto apsardzes sertifikātu, tā dublikātu vai atkārtotu apsardzes sertifikātu iekļauj šādas ziņas:

8.1. izsniegšanas datums;

8.2. numurs;

8.3. apsardzes darbinieka vārds un uzvārds;

8.4. apsardzes darbinieka personas kods (ja ziņas par personu nav iekļautas Iedzīvotāju reģistrā, – personas dzimšanas datums);

8.5. apsardzes darbinieka valstiskā piederība un tās veids;

8.6. apsardzes darbinieka deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī;

8.7. datums, līdz kuram derīgs apsardzes sertifikāts, tā dublikāts vai atkārtoti izsniegtais apsardzes sertifikāts;

8.8. anulēšanas datums.

9. Reģistrā par izsniegto speciālo atļauju (licenci) ieroču, munīcijas un speciālo līdzekļu komerciālajai apritei, tās dublikātu vai atkārtotu speciālo atļauju (licenci) ieroču, munīcijas un speciālo līdzekļu komerciālajai apritei iekļauj šādas ziņas:

9.1. izsniegšanas datums;

9.2. numurs;

9.3. komersanta nosaukums (firma);

9.4. komersanta juridiskā adrese;

9.5. komersanta reģistrācijas valsts;

9.6. komersanta ražotnes adrese;

9.7. komersanta noliktavas adrese;

9.8. komersanta veikala adrese;

9.9. komersanta remontdarbnīcas adrese;

9.10. anulēšanas datums;

9.11. personālsabiedrību pārstāvēttiesīgais biedrs, kapitālsabiedrības valdes, padomes loceklis un dalībnieks:

9.11.1. vārds, uzvārds;

9.11.2. personas kods (ja ziņas par personu nav iekļautas Iedzīvotāju reģistrā, –personas dzimšanas datums);

9.11.3. amats;

9.11.4. valstiskā piederība un tās veids;

9.12. individuālais komersants:

9.12.1. vārds, uzvārds;

9.12.2. personas kods (ja ziņas par personu nav iekļautas Iedzīvotāju reģistrā, **–** personas dzimšanas datums);

9.12.3. valstiskā piederība un tās veids;

9.13. komersanta darbinieks, kuram saskaņā ar darba pienākumiem pieejami ieroči, munīcija, to sastāvdaļas vai speciālie līdzekļi:

9.13.1. vārds, uzvārds;

9.13.2. personas kods (ja ziņas par personu nav iekļautas Iedzīvotāju reģistrā, **–** personas dzimšanas datums);

9.13.3. amats;

9.13.4. valstiskā piederība un tās veids.

10. Reģistrā par izsniegto speciālo atļauju (licenci) komercdarbībai ar sprāgstvielām un spridzināšanas ietaisēm, tās dublikātu vai atkārtotu speciālo atļauju (licenci) komercdarbībai ar sprāgstvielām un spridzināšanas ietaisēm iekļauj šādas ziņas:

10.1. izsniegšanas datums;

10.2. numurs;

10.3. speciālās atļaujas (licences) veids;

10.4. komersanta nosaukums (firma);

10.5. komersanta reģistrācijas numurs;

10.6. komersanta juridiskā adrese;

10.7. komersanta reģistrācijas valsts;

10.8. komersanta noliktavas un ražotnes adrese, kur atļauta sprāgstvielu un spridzināšanas ietaišu glabāšana, realizācija un izgatavošana;

10.9. sprāgstvielu un spridzināšanas ietaišu maksimālais atļautais daudzums noliktavā;

10.10. anulēšanas datums;

10.11. personālsabiedrību pārstāvēttiesīgais biedrs, kapitālsabiedrības valdes un padomes loceklis:

10.11.1. vārds, uzvārds;

10.11.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

10.11.3. amats;

10.11.4. valstiskā piederība un tās veids;

10.12. individuālais komersants:

10.12.1. vārds, uzvārds;

10.12.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

10.12.3. valstiskā piederība un tās veids;

10.13. personālsabiedrības, kapitālsabiedrības vai individuālā komersanta darbinieks, kurš ir tieši saistīts ar sprāgstvielu un spridzināšanas ietaišu izgatavošanu, glabāšanu, uzskaiti, realizēšanu vai spridzināšanas darbu veikšanu:

10.13.1. vārds, uzvārds;

10.13.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

10.13.3. amats;

10.13.4. valstiskā piederība un tās veids.

11. Reģistrā par izsniegto spridzinātāja sertifikātu vai spridzināšanas darbu vadītāja sertifikātu, tā dublikātu vai atkārtotu spridzinātāja sertifikātu vai spridzināšanas darbu vadītāja sertifikātu iekļauj šādas ziņas:

11.1. izsniegšanas datums;

11.2. numurs;

11.3. spridzinātāja vai spridzināšanas darbu vadītāja vārds un uzvārds;

11.4. spridzinātāja vai spridzināšanas darbu vadītāja personas kods (ja ziņas par personu nav iekļautas Iedzīvotāju reģistrā, – personas dzimšanas datums);

11.5. spridzinātāja vai spridzināšanas darbu vadītāja deklarētās dzīves­vietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī;

11.6. datums, līdz kuram derīgs spridzinātāja sertifikāts vai spridzināšanas darbu vadītāja sertifikāts, tā dublikāts vai atkārtoti izsniegtais sertifikāts;

11.7. anulēšanas datums.

12. Reģistrā par izsniegto speciālo atļauju (licenci) komercdarbībai ar uguņošanas ierīcēm un skatuves pirotehniskajiem izstrādājumiem, tās dublikātu vai atkārtotu speciālo atļauju (licenci) komercdarbībai ar uguņošanas ierīcēm un skatuves pirotehniskajiem izstrādājumiem iekļauj šādas ziņas:

12.1. izsniegšanas datums;

12.2. numurs;

12.3. speciālās atļaujas (licences) veids;

12.4. komersanta nosaukums (firma);

12.5. komersanta reģistrācijas numurs;

12.6. komersanta juridiskā adrese;

12.7. komersanta reģistrācijas valsts;

12.8. komersanta noliktavas un ražotnes adrese;

12.9. komersanta veikala adrese;

12.10. propelenta masas maksimālais atļautais daudzums noliktavā;

12.11. anulēšanas datums;

12.12. personālsabiedrību pārstāvēttiesīgais biedrs, kapitālsabiedrības valdes, padomes loceklis un dalībnieks:

12.12.1. vārds, uzvārds;

12.12.2. personas kods (ja ziņas par personu nav iekļautas Iedzīvotāju reģistrā, **–** personas dzimšanas datums);

12.12.3. amats;

12.12.4. valstiskā piederība un tās veids;

12.13. individuālais komersants:

12.13.1. vārds, uzvārds;

12.13.2. personas kods (ja ziņas par personu nav iekļautas Iedzīvotāju reģistrā, **–** personas dzimšanas datums);

12.13.3. valstiskā piederība un tās veids;

12.14. personālsabiedrības, kapitālsabiedrības vai individuālā komersanta darbinieks, kurš ir tieši saistīts ar pirotehnisko izstrādājumu ražošanu, glabāšanu, realizēšanu vai pirotehnisko pakalpojumu sniegšanu:

12.14.1. vārds, uzvārds;

12.14.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

12.14.3. amats;

12.14.4. valstiskā piederība un tās veids.

13. Reģistrā par izsniegto pirotehniķa sertifikātu, tā dublikātu vai atkārtotu pirotehniķa sertifikātu iekļauj šādas ziņas:

13.1. izsniegšanas datums;

13.2. numurs;

13.3. pirotehniķa vārds un uzvārds;

13.4. pirotehniķa personas kods (ja ziņas par personu nav iekļautas Iedzīvotāju reģistrā, – personas dzimšanas datums);

13.5. pirotehniķa valstiskā piederība un tās veids;

13.6. pirotehniķa deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī;

13.7. anulēšanas datums.

14. Reģistrā par izsniegto speciālo atļauju (licenci) detektīvdarbības veikšanai, tās dublikātu vai atkārtotu speciālo atļauju (licenci) detektīvdarbības veikšanai iekļauj šādas ziņas:

14.1. izsniegšanas datums;

14.2. numurs;

14.3. detektīvsabiedrības nosaukums (firma);

14.4. detektīvsabiedrības reģistrācijas numurs;

14.5. detektīvsabiedrības juridiskā adrese;

14.6. detektīvsabiedrības reģistrācijas valsts;

14.7. detektīvsabiedrībā strādājošais detektīvs:

14.7.1. vārds, uzvārds;

14.7.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

14.7.3. valstiskā piederība un tās veids;

14.7.4. sertifikāta numurs un izsniegšanas datums;

14.8. anulēšanas datums;

14.9. personālsabiedrību pārstāvēttiesīgais biedrs, kapitālsabiedrības valdes un padomes loceklis:

14.9.1. vārds, uzvārds;

14.9.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

14.9.3. amats;

14.9.4. valstiskā piederība un tās veids;

14.10. individuālais komersants:

14.10.1. vārds, uzvārds;

14.10.2. personas kods (ja ziņas par personu nav iekļautas Iedzīvotāju reģistrā, – personas dzimšanas datums);

14.10.3. valstiskā piederība un tās veids.

15. Reģistrā par izsniegto sertifikātu detektīvdarbības veikšanai, tā dublikātu vai atkārtotu sertifikātu detektīvdarbības veikšanai iekļauj šādas ziņas:

15.1. izsniegšanas datums;

15.2. numurs;

15.3. detektīva vārds un uzvārds;

15.4. detektīva personas kods (ja ziņas par personu nav iekļautas Iedzīvotāju reģistrā, – personas dzimšanas datums)

15.5. detektīva valstiskā piederība un tās veids;

15.6. deklarētās dzīvesvietas adrese vai norādītās dzīvesvietas adrese, ja persona nav deklarējusi dzīvesvietu Latvijā vai dzīvo ārvalstī;

15.7. datums, līdz kuram derīgs sertifikāts detektīvdarbības veikšanai, tā dublikāts vai atkārtots sertifikāts detektīvdarbības veikšanai;

15.8. anulēšanas datums.

16. Šo noteikumu 6., 7., 8., 9., 10., 11., 12., 13., 14. un 15.punktā minētās ziņas, kuras ir pieejamas Iedzīvotāju reģistrā vai Uzņēmumu reģistra informācijas sistēmā, reģistrā iekļauj no minētajām valsts informācijas sistēmām.

17. Ja ir notikušas izmaiņas kādās no reģistrā iekļautajām ziņām, attiecīgās ziņas iekļauj reģistrā, bet iepriekš iekļautās ziņas saglabā.

18. Ziņu iekļaušanai reģistrā izmanto latviešu un latīņu alfabēta burtus. Ja reģistrā iekļauj ziņas par šo noteikumu 3.punktā minēto speciālo atļauju (licenci), kura izsniegta citā Eiropas Savienības dalībvalstī vai Eiropas Ekonomikas zonas valstī, vai par šo noteikumu 3.punktā minēto sertifikātu, kurš izsniegts citas Eiropas Savienības dalībvalsts pilsonim vai Eiropas Ekonomikas zonas valsts pilsonim, personas vārdu un uzvārdu ieraksta latīņalfabētiskajā transliterācijā atbilstoši ārvalsts izsniegtajam ceļošanas dokumentam, savukārt komersanta nosaukumu un adresi norāda attiecīgās ārvalsts valodas oriģinālformā (latīņalfabētiskās rakstības valodā) vai oriģinālformas latīņalfabētiskajā transliterācijā (citā valodā).

19. Piekļūt reģistrā iekļautajām ziņām un izmantot tās normatīvajos aktos noteikto funkciju veikšanai ir tiesīgas šādas institūcijas:

19.1. Valsts policija;

19.2. valsts drošības iestādes;

19.3. Korupcijas novēršanas un apkarošanas birojs;

19.4. Valsts robežsardze;

19.5. prokuratūra;

19.6. tiesa;

19.7. Valsts ieņēmumu dienests;

19.8. Valsts darba inspekcija;

19.9. Konkurences padome;

19.10. pašvaldības (šo noteikumu 9., 10. un 12.punktā minētās ziņas).

20. Tiesības iekļaut ziņas reģistrā vai izmantot reģistrā iekļautās ziņas reģistra lietotājam – amatpersonai vai darbiniekam – piešķir un anulē Iekšlietu ministrijas Informācijas centrs, pamatojoties uz institūcijas vai iestādes vadītāja pieprasījumu.

21. Reģistrā iekļautās ziņas dzēš automātiski pēc 10 gadiem no dienas:

21.1. kad stājies spēkā lēmums par šo noteikumu 3.punktā minētās speciālās atļaujas (licences), apliecības vai sertifikāta anulēšanu;

21.2. kad stājies spēkā lēmums par atteikumu pagarināt šo noteikumu 3.punktā minēto sertifikātu;

21.3. kad beidzies šo noteikumu 3.punktā minētā sertifikāta derīguma termiņš un tas nav pagarināts.

22. Atzīt par spēku zaudējušiem Ministru kabineta 2011.gada 19.aprīļa noteikumus Nr.298 "Kārtība, kādā reģistrējamas ziņas par speciālajām atļaujām (licencēm) detektīvdarbības veikšanai un sertifikātiem detektīvdarbības veikšanai" (Latvijas Vēstnesis, 2011, 64.nr.).

Ministru prezidents V.Dombrovskis

Iekšlietu ministrs R.Kozlovskis